stanford-oval/wikipedia huggingface dataset:
Usher
Diskografia > Albumit

Usher (1994)
My Way (1997)
8701 (2001)
Confessions (2004)
Here I Stand (2008)
Raymond v. Raymond (2010)
Looking 4 Myself (2012)
Hard II Love (2016)
Coming Home (2024)
Diskografia > Livealbumit

Live (1999)
Diskografia > EP:t

Usher: Rarities (2004)
Rhythm City, Vol. 1 – Caught Up (2005)
Moving Mountains (2008)
OMG (Remixes) (2010)
Versus (2010)
DJ Got Us Fallin' In Love (Remixes) (2010)
More (Club Remixes) (2011)
iTunes Festival: London 2012 (2012)
Diskografia > Singlet

"Call Me a Mack" (1993)
"Can U Get wit It" (1994)
"Think of You" (1995)
"The Many Ways" (1995)
"You Make Me Wanna" (1997)
"Nice & Slow" (1998)
"My Way" (1998)
"Bedtime" (1998)
"Pop Ya Collar" (2001)
"Animal Protector" (2001)
"U Remind Me" (2001)
"U Got It Bad" (2001)
"U Don't Have to Call" (2002)
"U-Turn" (2002)
"Yeah!" (mukana Lil Jon & Ludacris) (2004)
"Burn" (2004)
"Confessions Part II" (2004)
"My Boo" (mukana Alicia Keys) (2004)
"Caught Up" (2005)
"Love in This Club" (mukana Young Jeezy) (2008)
"Love in This Club Part II"(mukana Beyoncé & Lil Wayne) (2008)
"Moving Mountains" (2008)
"Trading Places" (2008)
"Hey Daddy (Daddy's Home)" (2009)
"Lil Freak" (mukana Nicki Minaj) (2010)
"OMG" (mukana will.i.am) (2010)
"There Goes My Baby" (2010)
"DJ Got Us Fallin' In Love" (mukana Pitbull) (2010)
"Hot Tottie" (mukana Jay-Z) (2010)
"Lay You Down" (2011)
"More" (2010)
"Dirty Dancer" (mukana Enrique Iglesias & Lil Wayne) (2011)
"Climax" (2012)
"Scream" (2012)
"Lemme See" (mukana Rick Ross) (2012)
"Numb" (2012)
"Dive" (2012)
"Good Kisser" (2014)
"I Don't Mind" (feat. Juicy J) (2014)
"Chains" (feat. Nas ja Bibi Bourelly) (2015)
"No Limit" (feat. Young Thug) (2016)
"Crash" (2016)
"Missin U" (2016)
"Rivals" (feat. Future) (2016)
"Peace Sign" (2018)
"LaLaLa" (Black Coffeen kanssa) (2019)
"Come Thru" (Summer Walkerin kanssa) (2019)
"Don't Waste My Time" (feat. Ella Mai) (2019)
"SexBeat" (Lil Jonin ja Ludacrisin kanssa) (2020)
Aiheesta muualla

Wikimedia Commonsissa on kuvia tai muita tiedostoja aiheesta .
Usherin viralliset kotisivut (englanniksi)
Usher Raymond Internet Movie Databasessa. (englanniksi)
Usher saapumassa MTV Video Music Awardsiin, Miamissa, vuonna 2004.
Usher syyskuussa 2007.
Alyson Hannigan

| Alyson Hannigan |
| --- | --- |
 Alyson Hannigan vuonna 2013.
Henkilötiedot
Koko nimi:  Alyson Lee Hannigan
Syntynyt: 24. maaliskuuta 1974 (ikä 50) Washington DC, Yhdysvallat
Ammatti:  näyttelijä
Puoliso:  Alexis Denisof (2003–)
Näyttelijä
Aktiivisena:  1986–
Merkittävät roolit:  Buffy, vampyyrintappaja American Pie Ensisilmäyksellä
 Nimikirjoitus
Aiheesta muualla
alysonhannigan.com
IMDb 
Elonet
Alyson Lee Hannigan (s. 24. maaliskuuta 1974 Washington DC, Yhdysvallat) on yhdysvaltalainen näyttelijä. Hänet tunnetaan parhaiten rooleistaan televisiosarjassa Buffy, vampyyrintappaja (1997–2003), elokuvasarjassa American Pie (1999–2012) ja televisiosarjassa Ensisilmäyksellä (2005–2014).
Nuoruus

Alyson Hanniganin isä Albert Hannigan oli rekkakuski ja äiti Emilie Posner kiinteistönvälittäjä. Molemmat ovat työskennelleet aikoinaan myös valokuvaajina. Hannigan on äitinsä puolelta juutalainen, ja hänellä on myös irlantilaista sukutaustaa. Hanniganin vanhemmat erosivat hänen ollessa kaksivuotias, ja Hannigan muutti äitinsä kanssa Atlantaan.
Hannigan aloitti uransa neljävuotiaana esiintymällä muun muassa McDonald’sin ja Six Flagsin huvipuiston mainoksissa. Vuonna 1985 11-vuotias Hannigan ja hänen äitinsä muuttivat Los Angelesiin, jossa Hannigan alkoi luoda näyttelijän uraa samalla kun kävi North Hollywoodin high schoolia. Hän valmistui North Hollywoodista vuonna 1992.
Ura

Hanniganin ensimmäinen elokuva oli Impure Thoughts, joka julkaistiin vuonna 1985. Hänen ensimmäinen merkittävä elokuvansa Hollywoodissa oli kuitenkin vuonna 1988 ilmestynyt tieteiskomedia Äitipuoli avaruudesta, josta Hannigan sai Young Artist Awardsin parhaan nuoren naisnäyttelijän ehdokkuuden. Elokuvassa Äitipuoli avaruudesta näytteli sattumalta myös hänen tuleva Buffy-kollegansa Seth Green, joka esitti sekä elokuvassa että sarjassa Hanniganin poikaystävää.
Ura > 1990-luvun alku

1990-luvun alulla Hannigan esiintyi useissa mainoksissa. Hänellä oli myös päärooli lyhytikäisessä televisiosarjassa Free Spirit, josta hän sai Young Artist -palkinnon parhaan nuoren tv-näyttelijän kategoriassa. Lisäksi hän näytteli pieniä rooleja muun muassa televisiosarjoissa Rooman sheriffi ja Enkelin kosketus sekä esiintyi lukuisissa televisioelokuvissa, kuten Väärät vanhemmat (1991) ja Sopimaton suhde (1996).
Ura > Buffy

Vuonna 1997 Hannigan sai osan uudesta televisiosarjasta Buffy, vampyyrintappaja. Hän esitti nimihenkilö Buffy Summersin parasta ystävää Willow Rosenbergia, joka sarjan aikana kehittyi ujosta koulutytöstä voimakkaaksi noidaksi. Sarjan neljännellä kaudella vuonna 2000 Willow tuli ulos kaapista ja aloitti suhteen Tara-nimisen naisen kanssa. Willow oli yksi television ensimmäisiä lesbosuhteessa eläviä päähenkilöitä. Hannigan oli mukana kaikilla sarjan seitsemällä tuotantokaudella, kunnes sarja päättyi vuonna 2003. Hannigan vieraili lisäksi muutamaan otteeseen Willow’na Buffyn spin-off -sarjassa Angel.
Ura > Muut työt

Buffyssa näyttelemisen ohella Hannigan esiintyi myös muutamassa elokuvassa. Vuonna 1998 hän esiintyi Tom Everett Scottin kanssa elokuvassa Kuolema kulkee kampuksella, ja vuotta myöhemmin hän näytteli ensimmäisen kerran huilisti Michelle Flahertya American Pie -elokuvasarjan ensimmäisessä osassa. Hannigan esiintyi vielä kolmessa seuraavassa American Pien osassa vuosina 2001, 2003 ja 2012.
Buffyn päättymisen jälkeen vuonna 2004 Hannigan sai roolin Lontoossa esitettävästä näytelmästä Kun Harry tapasi Sallyn. Hänen vastanäyttelijänään oli Luke Perry. Hanniganilla on lisäksi ollut sivurooli televisiosarjassa Veronica Mars, ja vuodesta 2005 vuoteen 2014 hän esiintyi tilannekomediasarjassa Ensisilmäyksellä (engl. How I Met Your Mother) lastentarhanopettaja Lily Aldrinina.
Yksityiselämä

Hannigan on ollut vuodesta 2003 lähtien naimisissa entisen Buffy-kollegansa Alexis Denisofin kanssa. He tapasivat Buffyn kuvauksissa muutamaa vuotta aiemmin. Denisof oli aluksi haluton tapailemaan Hannigania, koska tämä oli hänen työtoverinsa. Vuoden ystävyyden ja Denisofin sarjasta lähdön jälkeen he alkoivat kuitenkin tapailla, ja pari meni naimisiin Kalifornian Desert Hot Springsissa 11. lokakuuta 2003. Hannigan ja Denisof ovat Joss Whedonin pojan Ardenin kummivanhemmat. Ennen suhdettaan Denisofin kanssa Hannigan tapaili muun muassa Marilyn Mansonin rumpalia Ginger Fishiä.
Hannigan synnytti esikoistyttärensä Los Angelesissa 35-vuotispäivänään 24. maaliskuuta 2009. Toukokuussa 2012 Hannigan ja Denisof saivat toisen tyttären.
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1988 | Äitipuoli avaruudesta | My Stepmother Is an Alien | Jessie Mills |
| 1999 | American Pie | American Pie | Michelle Flaherty |
| 2001 | American Pie 2 | American Pie 2 | Michelle Flaherty |
| 2003 | American Pie: The Wedding | American Wedding | Michelle Flaherty |
| 2006 | Date Movie | Date Movie | Julia Jones |
| 2012 | American Pie: Luokkakokous | American Reunion | Michelle Flaherty-Levenstein |
| Televisio> Vuodet | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Huom. |
| --- | --- | --- | --- | --- |
| 1989–1990 | Free Spirit | Free Spirit | Jessie Harper | 14 jaksoa |
| 1997–2003 | Buffy, vampyyrintappaja | Buffy the Vampire Slayer | Willow Rosenberg | 144 jaksoa |
| 2001–2003 | Angel | Angel | Willow Rosenberg | 3 jaksoa |
| 2005–2006 | Veronica Mars | Veronica Mars | Trina Echolls | 4 jaksoa |
| 2005–2014 | Ensisilmäyksellä | How I Met Your Mother | Lily Aldrin | 205 jaksoa |
| 2011 | Simpsonit | The Simpsons | Melody Juniper | äänirooli, 1 jakso |
| 2011, 2013 | American Dad! | American Dad! | ruma sisarpuoli #2, Chelsea | äänirooli, 2 jaksoa |
| 2011, 2018 | Robot Chicken | Robot Chicken | Margaret, Brigitta von Trapp, Terässydän | äänirooli, 2 jaksoa |
Aiheesta muualla

Kuvia tai muita tiedostoja aiheesta Alyson Hannigan Wikimedia Commonsissa
Alyson Hannigan Internet Movie Databasessa. (englanniksi)
Amber Benson (vas.) ja Alyson Hannigan esittivät Buffyssa yhtä television ensimmäisistä lesbopareista.
Hannigan Alexis Denisofin kanssa Buffyn päätösjuhlissa vuonna 2003.
Taina Ojaniemi

| Taina Ojaniemi |
| --- | --- |
 Taina Ojaniemi Kalevan kisoissa 2008.
Henkilötiedot
Syntynyt: 24. lokakuuta 1976 Pori
Uran tiedot
Laji:  keihäänheitto
Seura:  Porin Tarmo (vuoteen 2003), Porin Yleisurheilu (nykyinen)
Taina Maria Ojaniemi (ent. Kolkkala, o.s. Uppa, s. 24. lokakuuta 1976 Pori) on suomalainen keihäänheittäjä, joka edusti Porin Tarmoa vuoteen 2003, ja on sen jälkeen edustanut Porin Yleisurheilua.
Ojaniemi voitti 1994 Kalevan kisoissa SM-hopeaa tuloksella 58,50. Hänet valittiin Suomen joukkueeseen saman vuoden Helsingin EM-kisoihin, joissa hän heitti kymmenenneksi. Seuraavana vuonna hän voitti sisäratojen SM-hopeaa heitettyään 63,52. Myöhemmin samana vuonna hän voitti pronssia Kalevan kisoissa ja karsiutui Göteborgin MM-kisoissa. Hän kilpaili Atlantan olympialaisissa 1996, mutta karsiutui. Seuraavana vuonna hän voitti Kalevan kisoissa hopeaa, mutta karsiutui Ateenan MM-kisoissa. Hän karsiutui myös Budapestin EM-kisoissa 1998. Hän voitti nuorten alle 20-vuotiaiden maailmanmestaruuden 1994.
Ojaniemi sijoittui 1999 Kalevan kisoissa kolmanneksi tuloksella 58,13. Samana vuonna Sevillan MM-kisoissa hän selviytyi loppukilpailuun, jossa sijoittui kymmenenneksi heitettyään 59,83. Seuraavana vuonna Lahden Kalevan kisoissa hän voitti hopeaa tuloksella 60,01. Myöhemmin samana vuonna hän karsiutui Sydneyn olympialaisissa. Edmontonin MM-kisoissa 2001 hän selviytyi loppukilpailuun, jossa sijoittui kahdenneksitoista. Vuonna 2002 Kolkkala voitti SM-pronssia. Hän heitti Münchenin EM-kisoissa seitsemänneksi.
Ojaniemi heitti 2003 Kalevan kisoissa pronssia. Saman vuoden Pariisin MM-kisoissa hän oli kymmenes. Seuraavana vuonna hän voitti jälleen SM-pronssia Vaasan Kalevan Kisoissa. Ateenan olympialaisissa hän selviytyi finaaliin, jossa heitti kymmenenneksi. Ojaniemi voitti SM-pronssia Porin Kalevan Kisoissa 2005 sekä Jyväskylän Kalevan Kisoissa 2006. Hän voitti 2007 sisäratojen SM-hopeaa. Samana vuonna hän karsiutui ensimmäisenä Osakan MM-kisoissa finaalista tuloksella 59,52. . Kalevan kisoissa 2008 Ojaniemi saavutti hopeaa.
Ojaniemi on keihäänheitossa uuden keihäsmallin Suomen kaikkien aikojen tilastossa toisena Paula Tarvaisen jälkeen.
Yksityiselämä

Ojaniemi työskentelee poliisina ja on ollut ammattinsa tiimoilta mukana televisiosarjoissa Poliisit ja Poliisit – kotihälytys. Hänellä on vuonna 2006 syntynyt tytär. Hän erosi ex-miehestään vuonna 2012 ja avioitui kesällä 2016 myös Poliisit-sarjasta tutun Janne Ojaniemen kanssa. Heille oli syntynyt yhteinen poika marraskuussa 2015.  Ojaniemi osallistui Selviytyjät Suomi -tosi-tv-ohjelmaan, joka esitettiin Nelonen-kanavalla syksyllä 2019. Hän sijoittui kilpailussa neljännelle sijalle.
Henkilökohtaiset ennätykset

Keihäänheitto: 64,06 (2000)
Keihäänheitto, vanha keihäsmalli (–1998): 66,00 (1995)
Aiheesta muualla

Taina Kolkkala UrheiluSuomi.comissa
Herman Paavilainen
Julkaisuja

Kruunutilojen verolleotosta ja sen taloudellisista vaikutuksista Suomessa : painettu Jaakko Forsmanin lahjarahaston koroilla. Taloustieteellisiä tutkimuksia, 2. Helsinki 1906
Maataloudesta ja toimenpiteistä sen kohottamiseksi vv. 1908-1910: viime vuosikymmenellä tapahtunutta kehitystä silmällä pitäen. Tilastollisia tiedonantoja 17. Tilastokeskus, Helsinki 1913
Maataloustuotteiden hinnan- ja tuotantokustannusten nousu sodan aikana, tekijät Huugo Niinivaara ja H. Paavilainen. Maataloustuottajain valtuuskunnan tilastotoimiston julkaisuja 1. Helsinki 1917
Sodanaikainen pakko-ottorasitus yksityisillä tiloilla, tekijät Huugo Niinivaara ja H. Paavilainen. Maataloustuottajain valtuuskunnan tilastotoimiston julkaisuja 2. Helsinki 1917
Maatyöväen palkkojen nousu sodan aikana, tekijät Huugo Niinivaara ja H. Paavilainen. Maataloustuottajain valtuuskunnan tilastotoimiston julkaisuja 3. Helsinki 1917
Maanviljelijäin sekä kaupan- ja teollisuudenharjoittajain tulojen nousu sodan aikana. Maataloustuottajain valtuuskunnan tilastotoimiston julkaisuja 4. Helsinki 1917
Karjan- ja porojen omistus Suomen maalaiskunnissa v. 1901 sekä vertailuja ulkomaiden vastaaviin oloihin. Tilastollinen tutkimus yhteiskuntataloudellisista oloista Suomen maalaiskunnissa / Tilattoman väestön alakomitea, v. 1901. 4. Helsinki 1918
Maatilojen vakuutusvelvollisuusperuste: alustus. Helsinki 1919
Maamiesten ja heidän yhteisten yritystensä rahaliikkeen järjestämisestä. Maataloustuottajain keskusliiton julkaisuja, n:o 7. Helsinki 1920
Maan hinnat vuosina 1913/14 ja 1917/18 sekä niissä tapahtunut nousu - Jordprisen under åren 1913/14 och 1917/18 samt stegringen i desamma. Maatalousministeriön julkaisuja, n:o 1. Helsinki 1920
Katsaus suurmaanomistukseen Suomessa: 1. päivänä tammikuuta 1917. Maatalousministeriön julkaisuja, n:o 2. Helsinki 1920
Paikallisten paloapuyhdistysten yhteenliittymisen merkityksestä niille itselleen ja erikoisesti maaseudun palosuojelukselle: alustus Maaseudun palosuojeluspäivillä 10. 12. 1923. 1923
Översikt över Olycksfallsförsäkringsföreningen Auras 10-åriga verksamhet 1917-1927. Olycksfallsförsäkringsförening Aura, Helsingfors 1927
Tapaturmavakuutusyhdistys Työnvaara: 1919-1929. Tapaturmavakuutusyhdistys Työnvaara, Helsinki 1929
Kansaneläkevakuutus: hallituksen esityksen johdosta eduskunnalle kansanvakuutuslaiksi. Lisäys Maalaiskuntien liiton 5. varsinaisten kunnallispäivien alustusvihkoon. Helsinki 1936
Maria Sid

| Maria Sid |
| --- | --- |
 Maria Sid vuonna 2012.
Henkilötiedot
Syntynyt: 13. toukokuuta 1968 (ikä 56) Helsinki
Ammatti:  näyttelijä, ohjaaja, teatterin johtaja
Näyttelijä
Aktiivisena:  1993–
Aiheesta muualla
IMDb 
Elonet
Maria Charlotta Sid-Achrén (s. 13. toukokuuta 1968 Helsinki) on suomalainen näyttelijä, ohjaaja ja Tukholman kaupunginteatterin johtaja. Hän asuu ja työskentelee sekä Suomessa että Ruotsissa.
Elämä ja ura

Sid on näytellyt Turun ruotsalaisessa teatterissa, missä hänellä oli pääroolit musikaaleissa My Fair Lady ja Cancan. Helsingin Svenska Teaternissa hän on näytellyt muun muassa näytelmissä Topelius, Teaterbåten ja Cellofan. Sid on työskennellyt myös ohjaajana, ja hänen suurin ohjaustyönsä oli vuonna 2003 musikaalissa My Fair Lady Svenska Teaternissa. Hän on ohjannut myös 2009 Play Me -musikaalin Svenska Teaterniin, sekä Äidinmaa-näytelmän 2017 Espoon kaupunginteatterissa ja Chess-musikaalin Svenska Teaterniin vuonna 2018.
Sid on näytellyt Donna Paukku -televisiosarjan nimiroolissa sekä televisiosarjassa Karjalan kunnailla. SVT esitti 2008–2009 sarjaa Oikeutta ja rakkautta Fagervikissa, jossa Sid oli pääroolissa.
Sid toimi Tukholman kaupunginteatterin varajohtajana lokakuusta 2018 lokakuuhun 2019, ja toimii johtajana ainakin vuoteen 2025 saakka.
Yksityiselämä

Sidin isä Sven Sid on näyttelijä ja näytelmäohjaaja Svenska Teaternissa. Hänen äitinsä Tuula Mäkelä työskenteli kuvaussihteerinä. Vanhemmat erosivat Sidin ollessa yksivuotias. Sidin isänäiti oli opettaja ja kirjailija Ulla Sid ja isoisä opettaja ja pianisti Sven Sid.
Sid asuu Ruotsissa puolisonsa, oopperalaulaja-viulisti Peter Achrénin kanssa. Heillä on kaksi yhteistä lasta, minkä lisäksi Sidillä on tytär ensimmäisestä avioliitostaan.
Filmografia > Elokuvat

| Vuosi | Elokuva / Tv-elokuva / Lyhytelokuva | Rooli |
| --- | --- | --- |
| 1993 | Akvaariorakkaus | Hannele Elina Tuomi, morsian |
| 2003 | Nainen kedolla | Liisa Veräjä |
| 2003 | Vasikantanssi |  |
|  | Operation Stella Polaris | Anna Höglund |
| 2004 | Fling | Camilla |
| 2005 | Onnen varjot | Nainen luokkajuhlissa |
| 2011 | Hella W | panssarivanki |
| 2011 | Hotell Gyllene Knorren - filmen | Ritva Rantanen |
| 2013 | Maria Lang: Kielojen kuningas | Fanny |
| 2013 | Mieletön elokuu | Liisa |
| 2014 | Haloo, haloo | Disa |
| 2015 | Luokkakokous | vastaanottovirkailija |
| 2016 | Tulen morsian | Lisbeta Skarp |
| 2017 | Kevätjuhla | Hanna |
| 2017 | Loikkarit | Sibylla |
Filmografia > Televisiosarjat

Salatut elämät (1999) – Eerika Palen
Kätevä emäntä (2004–2015) – useita rooleja
Vasikantanssi (2004) – Minna Vuorinen
Kirkkaalta taivaalta (TV-elokuva, 2006) – Mimmu
Donna Paukku (2006–2007) – Donna Paukku
Karjalan kunnailla (2007–2009) – Kirsti Miettinen
Oikeutta ja rakkautta Fagervikissa (2008–2009) – Annika
Hymy pyllyyn (2008) – juontaja
Glenn (TV-elokuva, 2008) – Laila
Sokkokokki (2010–2012) Nelosella juontaja
Hotell Gyllene Knorren (2010) – Ritva Rantanen
Moska (2011) – Touhu Lesonen
Vedetään hatusta (2011) – oma itsensä
Talent Suomi (2012) – oma itsensä (tuomari)
Syrror (2016–2017) – Margot
Kaikki synnit (2019–2023) – Sanna Tervo
Musta valo (2022–2023) – Anna Valli
Palkintoja

Suomi-Seuran myöntämä Vuoden ulkosuomalainen -tunnustus 2022
Aiheesta muualla

Maria Sid Internet Movie Databasessa. (englanniksi)
Anna.fi:n julkkispankista | Maria Sid
Teuvo Kaitila

Teuvo Kaitila 1900
Johan Teodor (Teuvo) Kaitila (30. elokuuta 1873 Orimattila – 7. maaliskuuta 1937 Orimattila) oli suomalainen maanviljelijä, pankinjohtaja ja nuorsuomalaisen puolueen kansanedustaja.
Kaitilan vanhemmat olivat talollinen Johan Alastalo ja Amanda Emilia Tobiaantytär. Hän oli maanviljelijänä Orimattilassa 1905–1914 ja Kansallis-Osake-Pankin Orimattilan konttorin esimiehenä 1918–1937. Kaitila oli myös Orimattilan maanviljelysrahaston hoitajana, Orimattilan kunnan paloapuyhdistyksen asiamiehenä ja toimitusjohtajana sekä Suomi-yhtiön asiamiehenä Orimattilassa.
Kaitila oli kansanedustajana 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa. Kaitila oli myös Orimattilan kuntakokouksen ja kunnallislautakunnan esimiehenä.
Teuvo Kaitila oli naimisissa vuodesta 1903 Anna Augusta Helena Forsgrenin kanssa.
Dylan Postl

Dylan Postl
Dylan Postl on (s. 29. toukokuuta 1986 Oshkosh, Wisconsin, Yhdysvallat) yhdysvaltalainen showpainija. Hän otteli ensi kerran World Wrestling Entertainmentissa toukokuussa 2006. Postl tunnetaan paremmin kehänimillä Hornswoggle ja Irish Little Bastard. Lopetusliikkeenä hän käyttää Tadpole Splashia. Postl on 135 senttimetriä pitkä ja 62 kilogrammaa painava.
Postl teki ensiesiintymisensä nimellä Little Bastard vuonna 2004. Hän on pohjoisirlantilaisen showpainijan Dave Finlayn poika WWE:n juonikuvioissa. Postl kuului ryhmään nimeltä D-Generation X.
Ura

Postl toimii yleensä Finlayn apulaisena ja tulee sotkeutumaan hänen otteluihinsa kehän alta. Ensimmäisen suuren saavutuksensa WWE:ssä hän teki voitettuaan Cruiseweight-mestaruuden Chavo Guerrerolta heinäkuussa 2007. Vickie Guerrero otti mestaruuden häneltä pois syyskuussa ”hänen oman turvallisuutensa vuoksi”. Joulun alla hän voitti itseään yli metrin pitemmän The Great Khalin Finlayn avustuksella. Hän voitti myös Khalin ja Ranjin Singhin Finlayn kanssa Tag Team -ottelussa. Vuonna 2008 hän pääsi Royal Rumbleen  voitettuaan The Highlanderssit Mick Foleyn parina. Royal Rumblessa häntä ei eliminoitu missään kohtaa, vaan hän lähti Finlayn kanssa pois kehästä. WWE Draftissa 2008 hän voitti Finlayn kanssa Carliton ja Santino Marellan. Sittemmin hänellä oli jonkin aikaa feudi Chavo Guerreron kanssa. Hornswoggle voitti lähes jokaisen ottelun sillä ne olivat esim: guest hostien keksimiä erikoismatseja. 21. joulukuuta Hornswogglesta tuli D-Generation X:n virallinen maskotti. 26. huhtikuuta WWE Draftissa Hornswoggle voitti viimeisen draftpick-ottelun Dolph Ziggleriä vastaan uloslakennalla. Ottelun jälkeen Hornswogglen juhliessa voittoaan kehässä Dolph teki häneen sleeper holdin ja kuristi tätä kunnes hän pyörtyi.
Saavutukset

WWE Cruiserweight Championship (1x)
Mini Royal Rumble (1x)
Bror Blomqvist

Bror Henrik Blomqvist (s. 9. toukokuuta 1945 Parainen) on entinen suomalainen käsipallomaalivahti. Hän oli vuoden käsipalloilija vuonna 1964  ja vuoden 1966 Turunmaan paras urheilija. Hänen seuransa oli alun perin PIF, mutta hän pelasi myös ÅIFK:ssa. Hän teki A-maajoukkuedebyyttinsä 19-vuotiaana ottelussa Puolaa vastaan. Yhteensä hän pelasi maajoukkueessa 12 ottelua vuosina 1965–1978.
Blomqvist oli ammatiltaan edustaja. Hänen kotikuntansa on Parainen.
Riikka Pulkkinen

| Riikka Pulkkinen |
| --- | --- |
 Riikka Pulkkinen Ubud Writers & Readers Festivalilla vuonna 2012.
Henkilötiedot
Syntynyt: 8. heinäkuuta 1980 (ikä 44) Tampere
Kansalaisuus:  suomalainen
Kirjailija
Esikoisteos:  Raja (2006)
Palkinnot
 Kaarlen palkinto 2007  Veijo Meri -palkinto 2019 
Aiheesta muualla
riikkapulkkinen.com
Löydä lisää kirjailijoitaKirjallisuuden teemasivulta
Riikka Pulkkinen (s. 8. heinäkuuta 1980 Tampere) on suomalainen kirjailija.
Pulkkiselta on ilmestynyt kuusi romaania, joista esikoisteos Raja ilmestyi vuonna 2006. Romaani oli Helsingin Sanomien kirjallisuuspalkintoehdokas ja sai Kaarlen palkinnon. Toinen romaani Totta (2010) oli Finlandia-palkintoehdokkaana ja sai kansainvälistä huomiota. Kolmas romaani Vieras ilmestyi vuonna 2012. Pulkkisen neljäs teos Iiris Lempivaaran levoton ja painava sydän (2014) pohjautuu hänen aikaisemmin kirjoittamaansa kolumniin. Lisäksi ovat ilmestyneet romaanit Paras mahdollinen maailma (2016) ja Lasten planeetta (2018).
Pulkkisen romaanit ovat olleet usein Suomen myydyimpien kirjojen joukossa. Esimerkiksi Totta oli vuoden 2010 toiseksi myydyin ja Vieras vuoden 2012 neljänneksi myydyin kotimainen kaunokirja. Pulkkista pidetään yhtenä Suomen nimekkäimmistä nykykirjailijoista.
Elämä

Pulkkinen kasvoi Oulussa kuhmolaissyntyisten vanhempien, juristi-isän ja lääkäri-äidin lapsena. Nuorena Pulkkinen oli yleisurheilija, joka juoksi päämatkoinaan 800 ja 1 500 metriä. Hän edusti seuratasolla Oulun Pyrintöä.
Pulkkinen kirjoitti ylioppilaaksi Kastellin urheilulukiosta. Hän aloitti kirjallisuuden opinnot Oulun yliopistossa, mutta siirtyi vuoden jälkeen opiskelemaan teoreettista filosofiaa ja yleistä kirjallisuustiedettä Helsingin yliopistoon. Hän valmistui filosofian maisteriksi vuonna 2019.
Pulkkisella on yksi lapsi (s. 2013) entisen puolisonsa poliitikko Erkki Perälän kanssa. Pulkkisen nykyinen puoliso on basisti Tommi Saarikivi, ja heille syntyi tytär joulukuussa 2019.
Ura > Raja

Pulkkisen esikoisteos Raja ilmestyi vuonna 2006 Gummeruksen kustantamana. Teos herätti runsaasti huomiota, ja siitä otettiin toinen painos heti julkaisupäivänä. Kirja sai erinomaiset arvostelut ja oli muun muassa Helsingin Sanomien kirjallisuuspalkintoehdokkaana. Raja oli vuoden 2007 suosituin esikoisteos Helsingin Akateemisessa kirjakaupassa. Pulkkinen sai romaanistaan Gummeruksen jakaman Kaarlen palkinnon ja Laila Hirvisaaren rahaston apurahan. Teosta on myyty yli 10 000 kappaletta. Rajan käännösoikeudet on myyty yhdeksälle kielelle.
Rajasta tehtiin näytelmäsovitus, joka esitettiin Oulun kaupunginteatterissa vuonna 2012.  Sen dramatisoi Seppo Parkkinen ja ohjasi Fiikka Forsman. Yle toteutti romaanista kolmiosaisen televisioversion, joka esitettiin helmikuussa 2014.
Ura > Totta

Pulkkisen toinen romaani Totta ilmestyi vuonna 2010. Teoksen julkaisi Otava, jonka kirjailijaksi Pulkkinen oli siirtynyt. Totta oli ehdolla vuoden 2010 Finlandia-palkinnon saajaksi. Se sai myös kansainvälistä huomiota ja on ilmestynyt 14 kielellä. Romaanista julkaistiin myöhemmin lisäpainos, johon Pulkkinen kirjoitti kuuden sivun mittaisen uuden luvun.
Romaaniin pohjautuva teatteriesitys sai ensi-iltansa KOM-teatterissa marraskuussa 2011. Romaanin elokuvasovitusoikeudet myytiin Vertigo Production -tuotantoyhtiölle kesällä 2011. Lokakuussa 2012 kerrottiin Aku Louhimiehen ohjaavan elokuvan lähitulevaisuudessa.